Marc Aaronson

**Marc Aaronson** (24 August 1950  &ndash; 30 April 1987) inggih punika salah satunggaling astronom saking Amérikah Sarékat. Aaosronson inggih miyos wonten ing Los Angeles, California, Amérikah Sarékat.

## Pendhidhikanipun
Marc Aaronson inggih punika lulusan saking California Institute of Technology, satunggaling papan ingkang ing universitas punika piymbakipun pikantuk gelar BSc ing taun 1972. Piyambakipun ngrampungaken gelar Ph.D. wonten ing taun 1977 wonten ing Harvard University kanthi satunggali desertasi kanthi irah- irahah "*on the near-infrared aperture photometry of galaxies*".
Piyambakipun inggih ugi ndhèrèk makarya wonten ing *Steward Observatory*" wonten ing Universitas Arizona minangka *a Postdoctoral Research Associate* ing taun 1977 lan lajeng dados Kempalan Profesor Astronomi ing taun 1983. Aaronson lan Jeremy Mould menang saking bebungah ingkang dipunparingaken déning George Van Biesbroeck ing taun 1981 lan menang lomba *Newton Lacy Pierce Prize in Astronomy* ing taun 1984 saking American Astronomical Society. Piyambakipun ugi sampun naté pikantuk penghargaan bab Bart J. Bok Prize ing taun 1983 saking Harvard University.
Asiling karyanipun inggih fokusaken wonten ing tigang babagan inggih punika babagan nemtokaken konstanta *Hubble* (H0), kanthi ngginakaken gayutan *Tully- Fisher*, studi bab karbon lintang lan dhistribusi rikat botenipun saking lintang - lintang ingkang wonten ing galaksi *Dwarf spheroidal*.
Aaronson inggih kalebet ugi salah satunggaling astronom ingkang kaping sepisanan nyobi kanggé nggambar maeri ingkang peteng ingkang ngewrat pencitraan infra abrit. Piyambakipun nggambar infra abrit minangkag materi ingkang boten dipunmangertosi wonten ing sak kiteripun galaksi ingkang badhé dados satunggaling materi peteng.

## Pejahipun
Aaronson séda amargi kénging kecelakaan ing wekdal dalu tanggal 30 April 1987, ing kubah 4 m ing Teleskop *Mayall* saking Observatorium nasional Kitt Peak. 
Asteroid 3277 Aaronson inggih punika satunggaling nama asteroid ingkang dipundamel kanggé ngurmati astronom Aaronson. 
## In Memorial
Memorial Lektor Marc Aaronson inggih ingkang mromosikaken lan ngakeni kaprigelanipun wonten ing panaliten astronomi ingkang dipunadani saben 18 sasi déning *Universityof Arizona* lan *Steward Observatory* minangka satunggaling penghargaan kanggé tansah nggesangaken piyambakipun.

Lektor:
* 1989 Dr. Robert Kirshner, Harvard University
* 1990 Dr. Kenneth C. Freeman, Mount Stromlo/Siding Spring Observatories, Australia
* 1992 Dr. John Huchra, Harvard-Smithsonian Center for Astrophysics
* 1993 Dr. Nick Scoville, California Institute of Technology
* 1994 Dr. Wendy Freedman, The Observatories of the Carnegie Institution of Washington
* 1996 Dr. J. Anthony Tyson, Bell Laboratories/Lucent Technologies
* 1998 Dr. John C. Mather, NASA Goddard Space Flight Center
* 1999 Dr. Bohdan Paczynski, Princeton University
* 2001 Dr. Ewine van Dishoeck, University of Zeiden, The Netherlands
* 2002 Dr. Geoffrey W. Marcy, University of California, Berkeley
* 2004 Dr. Lyman Page, Jr., Princeton University
* 2005 Dr. Brian Schmidt, Mt. Stromlo/Siding Spring Observatories, Australia
* 2007 Dr. Andrea M. Ghez, University of California, Los Angeles
* 2008 Dr. Michael E. Brown, California Institute of Technology
* 2010 Dr. J. Davy Kirkpatrick, California Institute of Technology
* 2012 Dr. Pieter van Dokkum, Yale University
## Cathetan suku